स्कूल जाने वाले प्रदेश के क़रीब 2.74 करोड़ बच्चों में से आधे से अधिक सरकारी स्कूलों में जाते हैं. प्रदेश के सरकारी स्कूलों में लगभग दो लाख 75 हज़ार शिक्षकों के पद वर्षों से ख़ाली पड़े हैं. 10,187 प्राथमिक और 4895 उच्चतर प्राथमिक स्कूल तो ऐसे हैं, जो केवल एक शिक्षक के भरोसे चल रहे हैं. स्कूलों की हालत इतनी खस्ता है कि 55 प्रतिशत विद्यार्थी स्कूल जाते ही नहीं. स्कूलों की हालत सुधारने के बजाय सरकार अब हज़ारों सरकारी स्कूलों को ही बंद करने की कोशिश कर रही है.